CELEX: 32004R2140
Language: sl
Date: 2004-12-15 00:00:00
Title: Uredba Komisije (ES) št. 2140/2004 z dne 15. decembra 2004 o podrobnih pravilih za izvajanje Uredbe (ES) št. 1245/2004 glede zahtevkov za dovoljenje za ribolov v vodah, ki so v izključni ekonomski coni Grenlandije

16.12.2004   
            
            
               SL
            
            
               Uradni list Evropske unije
            
            
               L 369/49
            
         
      UREDBA KOMISIJE (ES) št. 2140/2004
   z dne 15. decembra 2004
   o podrobnih pravilih za izvajanje Uredbe (ES) št. 1245/2004 glede zahtevkov za dovoljenje za ribolov v vodah, ki so v izključni ekonomski coni Grenlandije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1245/2004 z dne 28. junija 2004 o sklenitvi Protokola o spremembi Četrtega protokola o pogojih v zvezi z ribolovom, opredeljenih v Sporazumu o ribištvu med Evropsko gospodarsko skupnostjo na eni strani ter vlado Danske in lokalno vlado Grenlandije na drugi strani (1), in zlasti drugega pododstavka člena 4 Uredbe,
   ob upoštevanju naslednjega:
   
               (1)
            
            
               Uredba (ES) št. 1245/2004 določa, da lastniki ribiških plovil Skupnosti, ki dobijo dovoljenje za plovilo Skupnosti, pooblaščeno za ribolov v vodah, ki so v izključni ekonomski coni Grenlandije, plačajo licenčnino v skladu s členom 11(5) Četrtega protokola.
            
         
               (2)
            
            
               Člen 11(5) Četrtega protokola določa, da se tehnična pravila za izvajanje dodelitve dovoljenja za ribolov določijo v okviru dogovora o izvajanju med strankami.
            
         
               (3)
            
            
               Vlada Grenlandije in Skupnost sta izvedli pogajanja za določitev uradnih postopkov v zvezi z zahtevkom za dovoljenje ter njegovo izdajo in rezultat teh pogajanj je bilo parafiranje dogovora o izvajanju 30. septembra 2004.
            
         
               (4)
            
            
               Treba je uporabiti ukrepe iz tega dogovora o izvajanju.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Uradni postopki v zvezi z zahtevkom za dovoljenje za ribolov in njegovo izdajo iz člena 4 Uredbe (ES) št. 1245/2004 se določijo s sporazumom o izvajanju iz Priloge k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. januarja 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. decembra 2004
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 237, 8.7.2004, str. 1.
   
      PRILOGA
      Upravni dogovor o dovoljenjih med Evropsko komisijo, Kraljevino Dansko in lokalno vlado Grenlandije
      Pogoji za izvajanje ribolovnih dejavnosti s plovili Skupnosti na ribolovnem območju Grenlandije
      A.   FORMALNOSTI V ZVEZI Z ZAHTEVKOM ZA DOVOLJENJE IN IZDAJO DOVOLJENJA
      
                  1.
               
               
                  Lastniki ladij do 1. marca ali trideset dni pred začetkom ribolovnega potovanja prek nacionalnih organov pri Evropski komisiji vložijo zahtevek za vsako plovilo, s katerim želijo ribariti v skladu s Sporazumom. Zahtevki se izpišejo na formularjih, ki jih je v ta namen oblikovala Grenlandija in katerih vzorec je priložen (Dodatek 1). Vsakemu zahtevku za dovoljenje se priloži dokazilo o plačilu pristojbine za obdobje veljavnosti dovoljenja. Pristojbine vključujejo vse nacionalne in lokalne dajatve, povezane z dostopom do ribolovnih dejavnosti. Ribolovni organi Grenlandije bodo zaračunali upravni strošek v višini enega odstotka licenčnine.
                  Evropska komisija predloži Ribolovnim organom Grenlandije zahtevek, ki ga je izpolnil lastnik ladje, za vsako plovilo, s katerim želi ribariti, v skladu s Sporazumom.
               
            
                  2.
               
               
                  Ribolovni organi Grenlandije sporočijo pred začetkom veljavnosti upravnega dogovora vse podatke o bančnih računih, ki se uporabljajo za plačilo pristojbine.
               
            
                  3.
               
               
                  Dovoljenja se izdajo za specifična plovila in so neprenosljiva – ob upoštevanju določb odstavka 4. Dovoljenja navedejo največjo količino, ki se jo sme ujeti in obdržati na krovu. Kakršno koli največjo količino, navedeno na dovoljenju, je mogoče spremeniti ob predložitvi novega zahtevka za dovoljenje. V primeru, da plovilo prekorači največjo količino, navedeno na dovoljenju, plača pristojbino za prekoračeno količino od največje količine, navedene na svojem dovoljenju. Temu plovilu se novega dovoljenja ne izda, dokler ni plačana pristojbina za prekoračeno količino. Pristojbina se izračuna v skladu z delom B 3.
               
            
                  4.
               
               
                  Vendar pa se v primeru višje sile in na zahtevo Komisije Evropskih skupnosti dovoljenje za plovilo lahko nadomesti z novim za drugo plovilo s podobnimi značilnostmi, kot jih je imelo prvo plovilo. Novo dovoljenje navaja:
                  
                              —
                           
                           
                              datum izdaje,
                           
                        
                              —
                           
                           
                              dejstvo, da razveljavlja in nadomešča dovoljenje prejšnjega plovila.
                           
                        
            
                  5.
               
               
                  V primeru celotne ali delne „menjave“ največjih količin, navedenih na dovoljenju, se izdajo nova dovoljenja, staro pa odvzame. V tem primeru se ne zahteva licenčnine.
               
            
                  6.
               
               
                  Ribolovni organi Grenlandije prenesejo dovoljenja Komisiji Evropskih skupnosti v 15 delovnih dneh po prejemu zahtevka.
               
            
                  7.
               
               
                  Originalno dovoljenje ali kopija mora biti ves čas na krovu in na vpogled, če to zahtevajo zadevni organi Grenlandije.
               
            B.   VELJAVNOST DOVOLJENJ IN PLAČILO
      
                  1.
               
               
                  Dovoljenja so veljavna od datuma izdaje do konca koledarskega leta, v katerem je bilo dovoljenje izdano. Izdajo se v 15 delovnih dneh od prejema zahtevka po plačilu zahtevane letne licenčnine za vsako plovilo.
                  Kar zadeva ribolov kapelina, se dovoljenja izdajajo od 20. junija do 31. decembra in od 1. januarja do 30. aprila.
               
            
                  2.
               
               
                  Licenčnina je osnovana na naslednjem:
                  
                              —
                           
                           
                              2005: 2 % cene na tono vrste rib
                           
                        
                              —
                           
                           
                              2006: 3 % cene na tono vrste rib
                           
                        
            
                  3.
               
               
                  Licenčnine za 2005 so osnovane na Prilogi VI k Protokolu in so naslednje:
                  
                              Vrsta
                           
                           
                              EUR na tono
                           
                        
                              Rdeči okun
                           
                           
                              28
                           
                        
                              Grenlandska morska plošča
                           
                           
                              51
                           
                        
                              Kozica
                           
                           
                              42
                           
                        
                              Navadni jezik
                           
                           
                              56
                           
                        
                              Kapelin
                           
                           
                              2
                           
                        
                              Okroglonosi repak
                           
                           
                              12
                           
                        
                              Snežni pajek
                           
                           
                              81
                           
                        Celotna licenčnina (največja količina, za katero se dovoli ribolov, pomnožena s ceno na tono) se poveča s provizijo grenlandske uprave, ki znaša en odstotek licenčnine.
                  Kadar se ne ulovi največje dovoljene količine, se pristojbine za to največjo dovoljeno količino lastniku ladij ne povrne.
               
            
                  4.
               
               
                  Licenčnine za 2006 bodo določene novembra 2005 s Prilogo k temu upravnemu dogovoru na osnovi Priloge VI k Protokolu.
               
            
                  5.
               
               
                  Ribolovni organ Grenlandije bo pripravil poročilo o pristojbinah v zvezi s preteklim koledarskim letom na osnovi dovoljenj, izdanih plovilom Skupnosti, in drugih podatkov, ki jih ima Ribolovni organ Grenlandije.
                  Poročilo bo poslano Komisiji pred 5. januarjem naslednjega leta.
               
            C.   NAČINI PLAČILA FINANČNEGA NADOMESTILA, NAVEDENEGA V ČLENU 11 PROTOKOLA
      
                  1.
               
               
                  Ob sklicevanju na člen 11(1) Protokola se finančno nadomestilo plačuje letno na začetku vsakega ribolovnega leta.
                  Ob sklicevanju na člen 11(5) Protokola je finančno nadomestilo z revizijo sestavljeno iz dveh delov: finančno nadomestilo ES in licenčnina lastnikov ladij.
                  Zneski, ki naj bi jih Grenlandija dobila z licenčninami s strani lastnikov ladij, se bodo odšteli od finančnega nadomestila ES.
               
            
                  2.
               
               
                  Po koncu ribolovnega leta se pregleda znesek, ki so ga plačali lastniki ladij, ter se razliko med rezultatom polne uporabe in plačilom licenčnin čimprej pošlje organom Grenlandije poleg finančnega nadomestila ES za prihodnja leta.
               
            D.   DATUM ZAČETKA VELJAVNOSTI
      Ta upravni dogovor začne veljati 1. januarja 2005.
      
         Dodatek 1
         Zahtevek za dovoljenje v vodah Grenlandije
         
                     1
                  
                  
                     Državljanstvo
                  
                  
                      
                  
               
                     2
                  
                  
                     Ime plovila
                  
                  
                      
                  
               
                     3
                  
                  
                     Številka iz ladijskega registra Skupnosti
                  
                  
                      
                  
               
                     4
                  
                  
                     Zunanje identifikacijske črke in številka
                  
                  
                      
                  
               
                     5
                  
                  
                     Pristanišče registracije
                  
                  
                      
                  
               
                     6
                  
                  
                     Radijski klicni znak
                  
                  
                      
                  
               
                     7
                  
                  
                     Številka Inmarsat (telefon, teleks, E-naslov) (1)
                     
                  
                  
                      
                  
               
                     8
                  
                  
                     Leto izdelave
                  
                  
                      
                  
               
                     9
                  
                  
                     Vrsta plovila
                  
                  
                      
                  
               
                     10
                  
                  
                     Vrsta ribolovnega orodja
                  
                  
                      
                  
               
                     11
                  
                  
                     Ciljne vrste in količina
                  
                  
                      
                  
               
                     12
                  
                  
                     Ribolovno območje (ICES/NAFO)
                  
                  
                      
                  
               
                     13
                  
                  
                     Obdobje veljavnosti dovoljenja
                  
                  
                      
                  
               
                     14
                  
                  
                     Lastniki, naslov, telefon, teleks, E-naslov
                  
                  
                      
                  
               
                     15
                  
                  
                     Upravljavec plovila
                  
                  
                      
                  
               
                     16
                  
                  
                     Ime kapitana
                  
                  
                      
                  
               
                     17
                  
                  
                     Število članov posadke
                  
                  
                      
                  
               
                     18
                  
                  
                     Moč motorja (KW)
                  
                  
                      
                  
               
                     19
                  
                  
                     Dolžina (LOA)
                  
                  
                      
                  
               
                     20
                  
                  
                     Tonaža, izražena v GT
                  
                  
                      
                  
               
                     21
                  
                  
                     Zastopnik na Grenlandiji
                     Ime in naslov
                  
                  
                      
                  
               
                     22
                  
                  
                     Naslov, kamor naj se pošlje dovoljenje, faks
                  
                  
                     European Commission, Directorate General Fisheries, Rue de la Loi 200, B-1049 Brussels, faks +32 2 296 23 38
                  
               
            (1)  Lahko se sporoči naknadno, po odobritvi zahtevka.